# Euroopan unionin C 400A/4. l

| | ISSN 1977-1053 |
| --- | --- |
| Euroopan unionin
  virallinen lehti | C 400A |
| | |
| Suomenkielinen laitos | Tiedonantoja ja ilmoituksia | 64. vuosikerta4. lokakuuta 2021 |

ISSN 1977-1053

Euroopan unionin

virallinen lehti

C 400A

Suomenkielinen laitos

Tiedonantoja ja ilmoituksia

64. vuosikerta4. lokakuuta 2021

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | Tilintarkastustuomioistuin |
| 2021/C 400 A/01 | Kiinnostuksenilmaisupyyntö — Tilintarkastajat – nuorempien ammattilaisten ohjelma (Junior Professionals Programme) — Väliaikainen henkilöstö (palkkaluokka AD 6) | 1 |

Sisältö

Sivu

V   Ilmoitukset

HALLINNOLLISET MENETTELYT

Tilintarkastustuomioistuin

2021/C 400 A/01

Kiinnostuksenilmaisupyyntö — Tilintarkastajat – nuorempien ammattilaisten ohjelma (Junior Professionals Programme) — Väliaikainen henkilöstö (palkkaluokka AD 6)

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Tilintarkastustuomioistuin

| 4.10.2021 | FI | Euroopan unionin virallinen lehti | CA 400/1 |
| --- | --- | --- | --- |

4.10.2021

FI

Euroopan unionin virallinen lehti

CA 400/1

---

KIINNOSTUKSENILMAISUPYYNTÖ

Tilintarkastajat – nuorempien ammattilaisten ohjelma (Junior Professionals Programme)

Väliaikainen henkilöstö (palkkaluokka AD 6)

(2021/C 400 A/01)

EUROOPAN TILINTARKASTUSTUOMIOISTUIN

Euroopan tilintarkastustuomioistuin on Euroopan unionin ulkoinen tarkastaja. Vuonna 1975 perustettu tilintarkastustuomioistuin on yksi EU:n seitsemästä toimielimestä. Tilintarkastustuomioistuin sijaitsee Luxemburgissa, ja sen palveluksessa työskentelee tarkastus-, tuki- tai hallintotehtävissä noin 900 henkilöä, jotka edustavat kaikkia EU:n kansallisuuksia.

Euroopan tilintarkastustuomioistuin on kollegion muodossa toimiva elin, jolla on 27 jäsentä, yksi kustakin EU:n jäsenvaltiosta. Tarkastajamme tarkastavat, että EU:n tilinpito on luotettavaa ja että EU soveltaa varainhoitosääntöjään oikein. Lisäksi he tarkastavat, saavuttavatko EU:n toimintapolitiikat ja ohjelmat tavoitteensa ja käytetäänkö niihin osoitetut varat optimaalisesti.

Tilintarkastustuomioistuin osallistuu työnsä kautta EU:n varainhoidon parantamiseen ja edistää tilivelvollisuutta ja avoimuutta. Varoitamme riskeistä, tuotamme varmuutta, tuomme esiin puutteita ja saavutuksia sekä opastamme EU:n päätöksentekijöitä ja lainsäätäjiä. Esitämme huomautuksemme ja suosituksemme Euroopan parlamentille, Euroopan unionin neuvostolle, kansallisille hallituksille ja parlamenteille sekä suurelle yleisölle.

Euroopan tilintarkastustuomioistuin koostuu kymmenestä tarkastus- ja hallinto-osastosta, joissa toimii joustavia tehtäväperusteisia tiimejä. Tarkastusosastot ovat vastuussa eri politiikanalojen tarkastamisesta, ja kunkin politiikanalan tarkastuksiin osoitetaan henkilöstöä työohjelmassa vahvistettujen painopisteiden mukaisesti. Tiedonhallinta ja tarvittavan asiantuntemuksen kehittäminen ovat keskeisiä tilintarkastustuomioistuimen tarkastustyön kannalta. Osana työtään tarkastajat myös matkustavat EU-maihin ja muihin maihin eri puolille maailmaa. Euroopan tilintarkastustuomioistuin tarjoaa kannustavan oppimisympäristön, jossa on mahdollista kehittyä ammatillisesti.

MITÄ TARJOAMME

Euroopan tilintarkastustuomioistuin on käynnistämässä nuorempien ammattilaisten ohjelmaa, jossa tarjotaan määräaikaisia työsopimuksia tilintarkastajille. Ohjelman avulla tilintarkastustuomioistuin pyrkii edistämään nuorten työllisyyttä ja houkuttelemaan lahjakkaita vastavalmistuneita ammattilaisia palvelukseensa. Ohjelman osallistujat saavat ainutlaatuisen mahdollisuuden kehittyä ammatillisesti ja hankkia arvokasta työkokemusta. Lisäksi he saavat tietoa EU:n rahoituksesta ja toimintapolitiikoista sekä Euroopan tilintarkastustuomioistuimen tehtävistä.

Tilintarkastustuomioistuin on päättänyt laatia varallaololuettelon tarkastajista, joille se voi tarjota sopimusta toimielimen väliaikaisena toimihenkilönä, jos toimia on avoinna ja operatiiviset tarpeet edellyttävät sopimuksen tarjoamista.

Tarkastajat otetaan palvelukseen neljäksi vuodeksi Euroopan unionin muuhun henkilöstöön sovellettavien palvelussuhteen ehtojen (1) 2 artiklan b kohdan mukaisesti. Sopimus voidaan uusia kerran enintään kahdeksi vuodeksi. Ensimmäiseen sopimukseen liittyy yhdeksän kuukauden koeaika.

Uudet tarkastajat osallistuvat integroitumisohjelmaan. Siihen kuuluu perehdytyskausi, jonka aikana heille annetaan tarvittavaa koulutusta ja heidät otetaan mukaan tarkastustiimien työhön.

Peruskuukausipalkka palkkaluokassa AD 6 (palkkataso 1) on tällä hetkellä 5 563,58 euroa.

Peruspalkan lisäksi voidaan muuhun henkilöstöön sovellettavissa palvelussuhteen ehdoissa määritetyin edellytyksin ja henkilökohtaisesta tilanteesta ja perheen kokoonpanosta riippuen maksaa tiettyjä korvauksia ja lisiä. Peruspalkasta, joka on Euroopan unionin verotuksen alaista, ei pidätetä kansallista veroa.

Korvauksien ja lisien laskentaa koskevat säännöt sisältyvät muuhun henkilöstöön sovellettaviin palvelussuhteen ehtoihin.

EU:n toimielimillä on oma eläke- ja terveydenhuoltojärjestelmänsä, johon suoritettavat maksut pidätetään suoraan työntekijöiden palkasta.

Henkilöstön lapsilla on mahdollisuus maksuttomaan koulutukseen Eurooppa-kouluissa.

KETÄ HAEMME

1.   Lainsäädäntöön perustuvat vaatimukset

Muuhun henkilöstöön sovellettavien palvelussuhteen ehtojen 12 artiklan 2 kohdan mukaisesti hakemuksen jättöpäivänä

| — | hakijan on oltava jonkin EU:n jäsenvaltion kansalainen |
| --- | --- |

—

hakijan on oltava jonkin EU:n jäsenvaltion kansalainen

| — | hakijalla on oltava täydet kansalaisoikeudet |
| --- | --- |

—

hakijalla on oltava täydet kansalaisoikeudet

| — | hakijalla on oltava täytettynä asevelvollisuutta koskevan lainsäädännön mukaiset velvollisuutensa ja |
| --- | --- |

—

hakijalla on oltava täytettynä asevelvollisuutta koskevan lainsäädännön mukaiset velvollisuutensa ja

| — | hakijan on täytettävä tehtäviensä hoitamisen edellyttämät hyvää mainetta koskevat vaatimukset. |
| --- | --- |

—

hakijan on täytettävä tehtäviensä hoitamisen edellyttämät hyvää mainetta koskevat vaatimukset.

2.   Koulutus

Hakijalla on muuhun henkilöstöön sovellettavien palvelussuhteen ehtojen 10 artiklan 1 kohdan mukaisesti oltava

| i. | koulutus, joka vastaa vähintään kolme vuotta kestäneitä, päätökseen saatuja korkeakouluopintoja ja jota koskeva tutkintotodistus on saatu enintään kuusi vuotta ennen tähän kiinnostuksenilmaisupyyntöön liittyvien hakemusten määräajan päättymistä, tai |
| --- | --- |

i.

koulutus, joka vastaa vähintään kolme vuotta kestäneitä, päätökseen saatuja korkeakouluopintoja ja jota koskeva tutkintotodistus on saatu enintään kuusi vuotta ennen tähän kiinnostuksenilmaisupyyntöön liittyvien hakemusten määräajan päättymistä, tai

| ii. | toimielimen edun mukaisissa perustelluissa tapauksissa vastaavan tasoinen ammatillinen koulutus, joka on saatu enintään kuusi vuotta ennen tähän kiinnostuksenilmaisupyyntöön liittyvien hakemusten määräajan päättymistä. |
| --- | --- |

ii.

toimielimen edun mukaisissa perustelluissa tapauksissa vastaavan tasoinen ammatillinen koulutus, joka on saatu enintään kuusi vuotta ennen tähän kiinnostuksenilmaisupyyntöön liittyvien hakemusten määräajan päättymistä.

Edellä mainittujen lisäksi hakijalla on oltava myös

| — | maisterin tutkinto tarkastustoiminnan, laskentatoimen, tilastotieteen, matematiikan, yrityshallinnon, rahoituksen tai taloustieteen alalta tai |
| --- | --- |

—

maisterin tutkinto tarkastustoiminnan, laskentatoimen, tilastotieteen, matematiikan, yrityshallinnon, rahoituksen tai taloustieteen alalta tai

| — | ammattipätevyys tilintarkastuksen tai laskentatoimen alalla (ACCA, CIA tms.). |
| --- | --- |

—

ammattipätevyys tilintarkastuksen tai laskentatoimen alalla (ACCA, CIA tms.).

Huomatkaa, että huomioon voidaan ottaa ainoastaan sellaiset tutkintotodistukset ja ammattipätevyydet, jotka on myönnetty tai tunnustettu jossakin EU:n nykyisessä tai entisessä jäsenvaltiossa tai joille jonkin tällaisen jäsenvaltion viranomaiset ovat myöntäneet vastaavuustodistuksen.

3.   Työkokemus

Tehtävää varten vaaditaan vähintään kahden (2) vuoden työkokemus tarkastustoiminnan alalta.

4.   Kielitaito

| — | Yhden EU:n virallisen kielen erinomainen taito (äidinkieli tai vähimmäistaso C2 ymmärtämisessä, puhumisessa ja kirjoittamisessa). |
| --- | --- |

—

Yhden EU:n virallisen kielen erinomainen taito (äidinkieli tai vähimmäistaso C2 ymmärtämisessä, puhumisessa ja kirjoittamisessa).

| — | Englanti ja ranska ovat Euroopan tilintarkastustuomioistuimen viralliset työkielet, joten edellytyksenä on, että hakijat hallitsevat niistä yhden perusteellisesti. Vaatimuksena on vähimmäistaso C1 ymmärtämisessä, puhumisessa ja kirjoittamisessa. Jos hakijan äidinkieli on englanti tai ranska, vaaditaan tilintarkastustuomioistuimen toisen työkielen perusteellista taitoa (vähimmäistaso C1 ymmärtämisessä, puhumisessa ja kirjoittamisessa). |
| --- | --- |

—

Englanti ja ranska ovat Euroopan tilintarkastustuomioistuimen viralliset työkielet, joten edellytyksenä on, että hakijat hallitsevat niistä yhden perusteellisesti. Vaatimuksena on vähimmäistaso C1 ymmärtämisessä, puhumisessa ja kirjoittamisessa. Jos hakijan äidinkieli on englanti tai ranska, vaaditaan tilintarkastustuomioistuimen toisen työkielen perusteellista taitoa (vähimmäistaso C1 ymmärtämisessä, puhumisessa ja kirjoittamisessa).

Muuta kielitaitoa pidetään etuna.

Ohjeet kielitaidon tason määrittelyyn löytyvät verkkosivustolta

https://www.coe.int/en/web/common-european-framework-reference-languages/table-2-cefr-3.3-common-reference-levels-self-assessment-grid.

5.   Valmiudet

| — | Kyky kerätä, yhdistää ja analysoida tietoja |
| --- | --- |

—

Kyky kerätä, yhdistää ja analysoida tietoja

| — | hyvät viestintätaidot |
| --- | --- |

—

hyvät viestintätaidot

| — | tehtäväperusteisessa organisaatiossa ja kansainvälisessä ympäristössä työskentelyn edellyttämä joustavuus |
| --- | --- |

—

tehtäväperusteisessa organisaatiossa ja kansainvälisessä ympäristössä työskentelyn edellyttämä joustavuus

| — | kyky työskennellä itsenäisesti ja ryhmissä, mukaan lukien valmiudet tarkastusmatkoihin |
| --- | --- |

—

kyky työskennellä itsenäisesti ja ryhmissä, mukaan lukien valmiudet tarkastusmatkoihin

| — | sitkeys ja vahva motivaatio. |
| --- | --- |

—

sitkeys ja vahva motivaatio.

VALINTAMENETTELY

Viranomainen, jolla on oikeus tehdä palvelukseen ottamista koskevia sopimuksia, nimittää valintalautakunnan, joka tutkii hakemukset.

Valintalautakunta laatii luettelon hakijoista, jotka täyttävät edellä kohdissa 1–4 mainitut edellytykset.

Luettelo on voimassa 31. joulukuuta 2023 asti, ja sen voimassaoloaikaa voidaan pidentää.

Tarkastusosastot kutsuvat luettelosta hakijoita haastatteluun toimintoihinsa liittyvien tarpeiden mukaisesti. Hakijoita voidaan myös vaatia osallistumaan lisätesteihin, joissa arvioidaan heidän taitojaan ja kykyjään. Näiden testien luonteesta, sisällöstä ja aikataulusta ilmoitetaan aikanaan kaikille hakijoille.

Haastattelut ja testit suorittaa valintalautakunta.

Haastattelujen ja testien jälkeen valintalautakunta antaa viranomaiselle, jolla on oikeus tehdä palvelukseen ottamista koskevia sopimuksia, ehdotuksen niitä hakijoita koskevasta luettelosta, jotka täyttävät suoritettavia tehtäviä koskevat edellytykset (edellä kohdat 3–5). Osastojen tarpeiden ja avoinna olevien toimien määrän perusteella viranomainen, jolla on oikeus tehdä palvelukseen ottamista koskevia sopimuksia, voi tämän jälkeen tehdä työtarjouksen yhdelle tai useammalle luetteloon otetulle hakijalle.

Edellä mainittuun luetteloon pääsy ei oikeuta millään tavalla työsopimukseen.

HAKEMUKSET

Hakemukset on jätettävä 29. lokakuuta 2021 klo 12.00 (Keski-Euroopan aikaa) mennessä

Hakemukset on laadittava englannin tai ranskan kielellä ja jätettävä ainoastaan käyttäen sähköistä lomaketta, joka avautuu englannin- tai ranskankielisen kiinnostuksenilmaisupyynnön lopussa olevan painikkeen kautta (ks. Euroopan tilintarkastustuomioistuimen Työskentelymahdollisuudet-verkkosivun kohta Open positions):

https://www.eca.europa.eu/fi/Pages/JobOpportunities.aspx

Hakemukseen on liitettävä mukaan seuraavat asiakirjat:

| — | hakemuskirje (letter of motivation) (enintään yksi sivu) |
| --- | --- |

—

hakemuskirje (letter of motivation) (enintään yksi sivu)

| — | ajantasainen Europass-ansioluettelo (enintään kolme sivua) (ks. http://europa.eu/europass). |
| --- | --- |

—

ajantasainen Europass-ansioluettelo (enintään kolme sivua) (ks. http://europa.eu/europass).

Huomatkaa, että hakemuksenne arvioinnissa otetaan huomioon ainoastaan ansioluettelossa ja hakemuskirjeessä annetut tiedot.

Kussakin hakemuksessa annettuja tietoja pidetään todenperäisinä ja oikeina, joten ne sitovat hakijaa.

Hakijoiden on pystyttävä pyynnöstä toimittamaan kirjalliset todisteet koulutuksestaan, työkokemuksestaan ja nykyisistä tehtävistään, jos pyyntö katsotaan aiheelliseksi.

Sen varmistamiseksi, että hakija saa hakemuksensa toimitettua ajoissa, on erittäin suositeltavaa, että hakemuksen tekemistä ei jätetä hakuajan viimeisiin tunteihin. Kokemus on osoittanut, että järjestelmä saattaa ruuhkautua hakemusten esittämiselle asetetun määräajan lähestyessä.

Hakemus hylätään, jos se ei ole täysin ohjeiden mukainen.

PALVELUKSEENOTTOPOLITIIKKA

Tilintarkastustuomioistuin edistää yhtäläisten mahdollisuuksien politiikkansa ja henkilöstösääntöjen 1d artiklan mukaisesti monimuotoisuutta ja yhtäläisiä mahdollisuuksia. Tilintarkastustuomioistuin hyväksyy hakemukset käsiteltäväkseen ilman minkäänlaista syrjintää ja pyrkii varmistamaan, että palvelukseen otetaan Euroopan unionin perusoikeuskirjan 23 artiklan mukaisesti tasapuolisesti miehiä ja naisia. Tilintarkastustuomioistuin pyrkii myös edistämään työ- ja perhe-elämän yhteensovittamista.

Jos hakija tarvitsee erityisjärjestelyjä (vamman tai liikuntarajoitteisuuden takia) voidakseen osallistua valintamenettelyyn, hänen on otettava hyvissä ajoin sähköpostitse yhteyttä osoitteeseen ECA-Selection@eca.europa.eu.

TIETOSUOJA

Euroopan tilintarkastustuomioistuin on sitoutunut huolehtimaan, että hakijoiden henkilötietoja käsitellään noudattaen luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta 23 päivänä lokakuuta 2018 annettua Euroopan parlamentin ja neuvoston asetusta (EU) 2018/1725 (2).

Lisätietoja löytyy rekrytointimenettelyjä koskevasta tietosuojaselosteesta:

https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_FI.PDF

Luettelo niistä hakijoista, jotka täyttävät tässä kiinnostuksenilmaisupyynnössä esitetyt edellytykset, julkaistaan Euroopan tilintarkastustuomioistuimen verkkosivustolla (intranet ja Internet). Tämä luettelo säilyy tilintarkastustuomioistuimen verkkosivustolla koko voimassaoloaikansa. Hakijoilla on oikeus pyytää, että heidän nimensä ei näy julkaistavassa luettelossa. Tätä koskevan pyynnön voi lähettää sähköpostitse osoitteeseen ECA-Selection@eca.europa.eu

UUDELLEENKÄSITTELYPYYNNÖT — VALITUKSET JA MUUTOKSENHAKU — KANTELU EUROOPAN OIKEUSASIAMIEHELLE

Hakija, joka katsoo jonkin päätöksen loukkaavan hänen etuaan, voi valintamenettelyn missä tahansa vaiheessa turvautua seuraaviin keinoihin:

I   Valintalautakunnalle esitettävä päätöksen uudelleenharkintapyyntö

Hakija voi esittää valintalautakunnan päätöstä koskevan perustellun kirjallisen uudelleenharkintapyynnön. Pyyntö on lähetettävä kymmenen päivän kuluessa päätöksen tiedoksiannosta osoitteeseen ECA-Recours@eca.europa.eu.

II   Valitukset

Hakija voi henkilöstösääntöjen 90 artiklan 2 kohdan nojalla valittaa kirjallisesti Euroopan tilintarkastustuomioistuimen päätöksestä, jolla hakijan hakemus on hylätty, kolmen kuukauden kuluessa kielteisen päätöksen tiedoksi antamisesta. Valitus lähetetään osoitteeseen:

| The Secretary-General |
| --- |
| European Court of Auditors |
| 12, rue Alcide De Gasperi |
| L-1615 Luxembourg |
| LUXEMBOURG |

The Secretary-General

European Court of Auditors

12, rue Alcide De Gasperi

L-1615 Luxembourg

LUXEMBOURG

III   Muutoksenhaku tuomioistuimessa

Hakija voi henkilöstösääntöjen 91 artiklan nojalla hakea Euroopan unionin tuomioistuimessa muutosta päätökseen, jolla hänen valituksensa on hylätty, jos hakija katsoo kyseisen päätöksen loukkaavan hänen etuaan. Asianajajan täytyy esittää asiaa koskeva muutoksenhakupyyntö kolmen kuukauden kuluessa siitä, kun valitusta koskeva hylkäyspäätös on annettu tiedoksi.

IV   Kantelu Euroopan oikeusasiamiehelle

Jos hakija katsoo, että Euroopan tilintarkastustuomioistuin ei ole käsitellyt hänen hakemustaan asianmukaisesti, hän voi kannella siitä Euroopan oikeusasiamiehelle otettuaan ensin yhteyttä tilintarkastustuomioistuimeen riidan ratkaisemista varten. Kantelu on tehtävä kirjallisena kahden vuoden kuluessa relevanttien tosiseikkojen havaitsemisesta. Euroopan oikeusasiamiehen verkkosivustolla on saatavilla sähköinen kantelulomake. Euroopan oikeusasiamiehelle tehtävät kantelut eivät lykkää edellä mainittuja muutoksenhakumääräaikoja.

---

(1)  https://eur-lex.europa.eu/legal-content/FI/TXT/PDF/?uri=CELEX:01 962R0031-20 200 101&from=FI

(2)  EUVL L 295, 21.11.2018, s. 39.

---